Fiona Brown Ghana - Original Volunteers
Home » Stories » Stories » African Case Studies » Ghana » Fiona Brown Ghana Die waarheid oor Lasarus en die ryk man (Deel 2) | "Is en Wat Was en Wat Kom" – die onbekende karakter van Jesus Christus en Sy Woord
← Die waarheid oor Lasarus en die ryk man (Deel 1)
Die waarheid oor Lasarus en die ryk man (Deel 3) →
Die waarheid oor Lasarus en die ryk man (Deel 2)	Posted on Februarie 9, 2013	by 4windkoinonia Adam en Eva het een gebod gekry by God om nie te eet van die boom van kennis van goed en kwaad nie. Was hulle minder of meer skuldig as diegene wat 10 gebooie gekry het? As mens aan een gebod van God skuldig is, is jy skuldig aan almal:
Die straf vir die een is dieselfde as die straf vir die tien. Wat is die straf vir sonde? Die DOOD. Almal wat ‘in sonde’ gebore sal “sekerlik sterwe”:
Ons aardse liggaam is die sonde waarin ons gebore is- dit “mis die merk” want dit is nie ‘n geestelike liggaam nie!!! Ons sondig omdat ons IN sonde of IN ‘n ‘liggaam van hierdie dood’ op hierdie aarde moet leef. Dood en sonde is die kondisie van alle aardse liggame. Selfs Jesus moes ‘in sonde’ gebore word, soos Dawid dit stel. Jesus was ‘sonde…gemaak’ toe Hy in ‘n aardse liggaam ‘ontvang’ was, alhoewel Hy NIE gesondig het nie:
Alle aardse liggame (Jesus se liggaam was DIESELFDE as ons s’n) sterf ook ‘sekerlik’, d.w.s. die fisiese sterwende kondisie word op een of ander manier beëindig. Hierin lê die verborgenheid van Jesus se dood vir ons sonde. Hy het met ons sondige en sterwende kondisie geassosieer deur in dieselfde liggaam as on s’n te kom. Met die daad het Hy openlik gewys dat Hy neem volle verantwoordelikheid omdat Hy ons so gemaak het – sterwend van tydelike stof wat geestelik naak is!!! Dit is hoe Hy sterf vir ons. Sy kruisdood het net hierdie doodskondisie finaal beëindig vir Hom persoonlik. En Hy het belowe om ALMAL weer te red van hierdie sondige kondisie en Sy opstanding uit die dode is die bewys daarvan!!!
1Kor 15:3-4 Want in die eerste plek het ek aan julle oorgelewer wat ek ook ontvang het, dat Christus vir ons sondes gesterf het volgens die Skrifte; en dat Hy begrawe is, en dat Hy op die derde dag opgewek is volgens die Skrifte;
Hy ‘het gesterf vir ons sondes’ wanneer ons persoonlik kan sien wat Sy dood eintlik werklik beteken en ons ook dan sterf saam met Hom ‘vir ons sondes’ (‘op die regte tyd’ vir ons) – nie slegs ‘n historiese gebeurtenis van (ietsie meer as) 2000 jaar gelede nie. Dit is hoe ons ‘[aan]vul in [ons] vlees … die oorblyfsels van die verdrukking van Christus vir Sy liggaam’:
Adam en Eva het God se gebod oortree en is nog steeds dood en nie in ‘n ewige hel nie. Maar die afvalliges stem nie saam nie. Almal wat ‘in sonde’ sterwe is in die hel sê die afvallige Christendom. Dit sluit Adam en Eva sekerlik in volgens hulle valse verdraaiings. Die afvalliges kan net eenvoudig nie sien dat ‘die genadegawe van God is die ewige lewe in Christus Jesus, onse Here’. Almal sterf ‘in sonde’ – dit is in hul aardse (sondige) liggaam wat hulle van God ‘ontvang’ het. Net soos NIEMAND self die tyd en kondisie van hul aardse geboorte en liggaam kan kies nie, kan NIEMAND ook self die tyd van hul geestelike geboorte en geestelike lewe kies nie:
Die afvalliges gebruik dan veral die valse toepassing van die gelykenis van Lasarus en die ryk man om ‘n ewige hel as die loon vir sonde te verdraai. Hulle het geen geloof ontvang om te kan sien dat almal gered gaan word ‘deur genade’. Hulle verdraaiings van die gelykenis van Lasarus en die ryk man is een van die skokkendste mistastings deur hierdie afvalliges. Hier is die gelykenis volledig:
In deel 1 van hierdie uitsending het ons reeds die volgende vasgestel uit hierdie gelykenis:
Alle gelykenisse is van begin tot einde figuurlik en bevat belangrike geestelike waarhede wat die natuurlike mens se denke nie kan verstaan nie omdat dit geestelik beoordeel moet word.
Om die geestelike betekenis dus te verstaan moet ons geleer word om geestelike met geestelike vergelyk en dit is die uitsluitlike taak van die gees van God:
Die gees in die wêreld vergelyk fisiese met fisiese en ook fisiese met geestelike, maar nooit geestelike met geestelike nie. Daarom kan hierdie gelykenis nie deur die natuurlike mens verstaan word nie. Die ryk man (‘n fiktiewe karakter in die gelykenis) word eerste in die gelykenis genoem vir ‘n goeie rede:
Soos die fisiese geseënde Israeliete in die Ou Testament as uitverkore volk moes dien vir God se doeleindes, was hulle egter verblind om van hulself baie meer te dink as aan God se doel met hulle. Hulle was, deur God, ‘n diep slaap gegee om nie net hul eie Messsias mis te kyk nie, maar het ook die behoeftes van ander rondom hulle nie gesien nie. Hul eie ‘tafel’ met al die fisiese seëninge het hulle verblind:
Rom 11:8-10 Soos geskrywe is: God het hulle gegee ‘n gees van diepe slaap, oë om nie te sien nie en ore om nie te hoor nie, tot vandag toe. En Dawid sê: Laat hulle tafel vir hulle wees ‘n vangnet en ‘n strik en ‘n struikelblok en ‘n vergelding. Laat hulle oë duister word om nie te sien nie, en buig hulle rug vir altyd krom.
Die woorde “tot vandag toe” wys ons ook dan verder as die fisiese Israel. Die ryk man verteenwoordig ook hulle wat in die ‘groot stad’, wat geestelik “Babilon” genoem word, hulself verlustig by hul ‘tafel’ wat gedek is met allerhande valse leerstellings wat hulle as waarheid ervaar. Die groot stad is geklee in haar fyn linne en purper wat ‘n beeld van koninklike gesag uitbeeld, maar slegs ‘n valse en tydelike heerskappy het:
Joh 9:40-41 En dié van die Fariseërs wat by Hom was, het dit gehoor en vir Hom gesê: Is ons dan ook blind? Jesus antwoord hulle: As julle blind was, sou julle geen sonde hê nie; maar nou sê julle: Ons sien! Daarom bly julle sonde.
Open 18:16 Wee, wee die groot stad wat bekleed was met fyn linne en purper en skarlaken en versierd met goud en edelgesteente en pêrels, omdat in een uur soveel rykdom verwoes is!
Dit is die geldgierige fariseërs wat selfs ‘tot vandag toe’ God se Woord verdraai om hulle eie agendas, beurse en bankrekeninge te pas. Maar dit sal hulle nooit versadig nie. Soos die nie-Jode gesien was as honde in Bybelse tye, so wag daar vandag ook hondjies (die uitgeworpenes) vir die ‘krummels’ wat die ryk man niks van dink nie:
Mat 15:25-28 Daarop kom sy (‘n Kananése vrou) en val voor Hom neer en sê: Here, help my! Maar Hy antwoord en sê: Dit is nie mooi om die brood van die kinders te neem en dit vir die hondjies te gooi nie. En sy sê: Ja, Here, maar die hondjies eet darem van die krummels wat van die tafel van hulle base afval. Toe antwoord Jesus en sê vir haar: o Vrou, groot is jou geloof; laat dit vir jou wees soos jy wil hê. En haar dogter het gesond geword van daardie uur af.
Dit is hierdie krummels wat deur die rykes as niks geag word nie, maar van onskatbare waarde vir hulle wat ‘arm van gees’ is. Die krummels verteenwoordig die ware leerstellings van Christus wat geloof gee in God as die redder van alle mense:
Die ryk man verteenwoordig dus vandag ook hierdie groot en weelderige organisasies van menslike oorsprong wat in die naam van Jesus opereer en baie mislei om nie die ware leerstellings van Christus te glo nie. Hulle verteenwoordig ook die sewe kerke (of vroue) wat in Jesus se Naam opereer:
Die ryk man is hulle wat sê dat hulle kan sien, maar eintlik totaal verblind is deur God. Dit is hulle wat dink hulle het nie meer bekering nodig nie omdat hulle klaar bekeer is:
In deel 3 sal ons in meer diepte kyk na wie die bedelaar Lasarus verteenwoordig in hierdie gelykenis.
This entry was posted in Lees eers hier and tagged aards, Afrikaans, bybel, die bybel, Goeie Nuus Boodskap, Honde, jesus christus, naak, teiken, waarheid, woord van god. Bookmark the permalink.	← Die waarheid oor Lasarus en die ryk man (Deel 1)